CELEX: 62019CN0427
Language: et
Date: 2019-06-04 00:00:00
Title: kohtuasi C-427/19: Eelotsusetaotlus, mille on esitanud Sofiyski rayonen sad (Bulgaaria) 4. juunil 2019 — Kindlustustegevusega tegelev aktsiaselts „Bulstrad Vienna Insurance Group“ AD versus Kindlustusettevõtja „Olympic“

26.8.2019   
            
            
               ET
            
            
               Euroopa Liidu Teataja
            
            
               C 288/30
            
         
      Eelotsusetaotlus, mille on esitanud Sofiyski rayonen sad (Bulgaaria) 4. juunil 2019 — Kindlustustegevusega tegelev aktsiaselts „Bulstrad Vienna Insurance Group“ AD versus Kindlustusettevõtja „Olympic“
      (kohtuasi C-427/19)
      (2019/C 288/37)
      Kohtumenetluse keel: bulgaaria
      
         Eelotsusetaotluse esitanud kohus
      
      Sofiyski rayonen sad
      
         Põhikohtuasja pooled
      
      
         Hageja: Kindlustustegevusega tegelev aktsiaselts „Bulstrad Vienna Insurance Group“ AD
      
         Kostja: Kindlustusettevõtja „Olympic“
      
         Eelotsuse küsimused
      
      
                  1.
               
               
                  Kas kindlustusseadustiku (Kodeks za zastrahovaneto) artikli 630 tõlgendamisel tuleb arvestades Euroopa Parlamendi ja nõukogu 25. novembri 2009. aasta direktiivi 2009/138/EÜ (1) kindlustus- ja edasikindlustustegevuse alustamise ja jätkamise kohta (Solventsus II) artiklit 274, lähtuda sellest, et liikmesriigi asutuse otsus, millega tunnistatakse kindlustusandja tegevusluba kehtetuks ja kindlustusandjale määratakse ajutine lõpetamishaldur, ilma et oleks algatatud kohtulikku lõpetamismenetlust, on „lõpetamismenetluse algatamise otsus“?
               
            
                  2.
               
               
                  Kas juhul, kui selle liikmesriigi õigusnormid, kus on asutatud kindlustusandja, kelle tegevusluba tunnistati kehtetuks ja kellele määrati ajutine lõpetamishaldur, näevad ette, et ajutise lõpetamishalduri määramise korral tuleb peatada kõik kõnealuse äriühingu suhtes algatatud kohtumenetlused, peavad teiste liikmesriikide kohtud kohaldama viidatud õigusnorme kooskõlas Euroopa Parlamendi ja nõukogu 25. novembri 2009. aasta direktiivi 2009/138/EÜ kindlustus- ja edasikindlustustegevuse alustamise ja jätkamise kohta (Solventsus II) artikliga 274 ka siis, kui seda ei ole nende riigisiseses õiguses sõnaselgelt ette nähtud?
               
            
         (1)  ELT 2009, L 335, lk 1.